প্যারিস হামলার দায় স্বীকার করেছে কুখ্যাত সন্ত্রাসী সংগঠন আইএসআইএল। ভারতে এই সন্ত্রাসী সংগঠনটি তৎপরতা বাড়ানোর চেষ্টা করছে বলে আগেই স্পষ্ট হয়েছে। এজন্য কোনো ঝুঁকি না নিয়ে প্রশাসনের পক্ষ থেকে গোটা ভারতজুড়ে সতর্ক থাকার কথা বলা হয়েছে। গোয়েন্দা সংস্থার পক্ষ থেকে বিশেষ করে ভারতের দিল্লি এবং মুম্বাইতে কড়া নজর রাখার ওপর জোর দেয়া হয়েছে। অন্যদিকে, দিল্লিতে ফ্রান্স দূতাবাসের নিরাপত্তা জোরদার করা হয়েছে।